text: Hvalen vender tilbage til Vejle 14. januar
  13 november 2010 kl. 09.58
  Finhvalen vender tilbage til Vejle og udstilles i en specialbygget sandkasse på Vejle Kunstmuseum fra fredag den 14. januar.
  Hvalen, der viste sig at være verdens ældste, døde i sommer - ca. 140 år gammel - ved Vejlefjordbroen. 
  Hvalens skelet udstilles et halvt år i Vejle, inden den returnerer til hovedstaden. Her skal skelettet udstilles på Statens Naturhistoriske Museum.
  
  Ikke råd til hvalmuseum
  Om hvalen senere vender permanent tilbage til dødsbyen er ikke afklaret endnu. Borgmesgter Arne Sigtenbjerggaard har ytret ønske om det, men hans kommune fattes penge, så der er ikke råd til at hvalmausolæum. En permanent udstilling vil kræve speciel indretning med nøje styring af temperatur og luftfugtighed.
  
  Flere forslag til placering
  Der har været flere forslag til placering af et hvalmuseum. Først og fremmest på Vejle havn - tæt ved Bølgen og det nye arkitektoniske fyrtårn, som Lego-familien Kirk Johansen vil opføre på nordkajen.
  